Na temelju članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07 i 125/08, 33/09, 150/11, 144/12, 19/13 – pročišćeni tekst, i 137/15 – ispravak, 123/17, 98/19 i 144/20) i članka 34. Statuta Općine Dragalić ("Službeni glasnik“ br. 3/18 i 4/21) Općinsko vijeće Općine Dragalić na 20. sjednici održanoj 24.06.2024. godine, donosi

**STATUTARNU ODLUKU O IZMJENAMA STATUTA OPĆINE DRAGALIĆ**

Članak 1.

U Statutu Općine Dragalić („Službeni glasnik“ broj 3/18 i 4/21) u članku 4. stavak 2. mijenja se i glasi: „U Općini se svečano obilježava 7. veljača kao Dan Općine Dragalić. “

Članak 2.

Članak 5. mijenja se i glasi:

„Općina Dragalić ima grb i zastavu.

Grb Općine Dragalić: u zelenom polju iz podnožja štita izrasta konj, prirodno smeđi, koji drži grb (u crvenom polju srebrni/bijeli križ) i nadvisuje ga otvorena knjiga zlatnih/žutih korica.

Zastava Općine Dragalić je omjera 1:2 plave boje sa žuto obrubljenim grbom općine u sredini.

Način uporabe i zaštita obilježja Općine Dragalić utvrđuje se posebnom odlukom u skladu sa zakonom i ovim Statutom.“

Članak 3.

Ova Odluka stupa na snagu osmog dana od dana objave u “Službenom glasniku“ Općine Dragalić.

REPUBLIKA HRVATSKA

BRODSKO-POSAVSKA ŽUPANIJA

OPĆINA DRAGALIĆ

OPĆINSKO VIJEĆE

KLASA: 024-02/24-01/01

URBROJ: 2178-27-03-24-4

Dragalić, 24.06.2024.

 PREDSJEDNICA

 OPĆINSKOG VIJEĆA

 Vesna Peterlik, v.r.